
Atskaite par virzību F.Cielēna pieminekļa izveidi Ādažos.

Kopš Ādažu novada pašvaldības dome 2026.gada 26.februāra sēdē konceptuāli nolēma atbalstīt plānotā pieminekļa Fēliksam Cielēnam izvietošanas vietu pašvaldības zemesgabalā Gaujas ielā 16, Ādažos - blakus vecajam, 1893. gadā atklātajam Ādažu pagasta namam (zālājā pie ēkas ieejas), F.Cielēna pieminekļa izveides ierosinātājs  biedrība “Starptautisko attiecību institūts” ir ķērusies pie projekta tālākas realizācijas. 
Manuprāt, ļoti gaumīgais Gunāra Astras piemineklis "Nebaidies!" (Brīvības ielā 34, Rīgā) deva man pārliecību, ka arī pieminekli Fēliksam Cielēnam ir jāuztic veidot tēlniekam un Latvijas mākslas akadēmijas profesoram Gļebam Panteļejevam. 
Mēs esam tikušies ar tēlnieku, un vienojušies par kopējo konceptu F.Cielēna piemineklim; tajā tiks likts akcents uz diviem neapstrīdamiem šīs personas nopelniem Latvijas vēsturē: Latvijas Republikas Satversmes uzrakstīšana un Latvijas Centrālās padomes memoranda sagatavošana, kurā bija aicinājums atjaunot Latvijas valstisko neatkarību un izveidot Latvijas armiju, lai cīnītos pret atkārtotu padomju okupāciju. 
Gļebs Panteļejevs jau praktiski gandrīz ir pabeidzis darbu pie F.Cielēna pieminekļa idejas un galīgās koncepcijas, tomēr šobrīd vēl nav devis man atļauju to publiskot (tiek precizētas vēl dažas detaļas, ieskaitot tāmi). Es biju pārāk optimistisks, jo biju cerējis to parādīt ādažniekiem un pilsētas svētku viesiem jau Gaujas svētkos. Visticamāk to varēsim darīt Ādažu novada pašvaldības domes deputātiem un plašākai publikai līdz 2026.gada jūnija mēneša beigām.
Paralēli jau ir sagatavoti uzsaukumi ziedot piemineklim gan ādažniekiem (tiks publicēts “ĀDAŽU VĒSTIS” jūnija numurā), gan juristu kopienai (Satversmes tiesai, Augstākajai tiesai, Latvijas zvērinātu advokātu kolēģijai u.c.). Tiklīdz tēlnieks G.Panteļejevs dos piekrišanu pieminekļa skices publiskošanai, tikšos klātienē ar Ādažu uzņēmēju biedrību.   Ja ādažnieki XIX gs. beigās spēja saziedot naudu pagasta mājai, tad neesmu zaudējis cerību, ka mūsdienās savāksim ziedojumus F.Cielēna piemineklim blakus vecajai Ādažu pagasta ēkai!

Pielikumā: foto kopā ar Gļebu Panteļejevu viņa darbnīcā ar pagaidām pārklātu maketu.

